ബഹ്റൈനിലെ ഇസ്രായേല് എംബസി ഉദ്ഘാടനം ചെയ്തു ബഹ്റൈനിലെ ഇസ്രായേല് എംബസി മനാമയില് ഉദ്ഘാടനം ചെയ്തു. ബഹ്റൈന് വിദേശകാര്യ മന്ത്രി ഡോ. അബ്ദുല് ലത്തീഫ് ബിന് റാഷിദ് അല് സയാനിയും ഇസ്രായേല് വിദേശകാര്യ മന്ത്രി യായിര് ലാപിഡും ചേര്ന്നാണ് എംബസി ഉദ്ഘാടനം ചെയ്തത്.ബഹ്റൈനിലെ ഇസ്രായേല് എംബസി ഇരു രാജ്യങ്ങളുടെയും വിദേശകാര്യമന്ത്രിമാര് ചേര്ന്നാണു ഉദ്ഘാടനം ചെയ്തത്. ഇസ്രായേലും ബഹ്റൈനും തമ്മിലുള്ള സഹകരണം ശക്തമായതായും എംബസികള് വഴി കൂടുതല് വിപുലമായ സഹകരണത്തിന് അവസരങ്ങളുള്ളതായും ഉദ്ഘാടനച്ചടങ്ങില് ബഹ്റൈന് വിദേശകാര്യമന്ത്രി ഡോ. അബ്ദുല് ലത്തീഫ് ബിന് റാഷിദ് അല് സയാനി പറഞ്ഞു. ബഹ്റൈനിലെ ഇസ്രായേല് അംബാസഡര് ആശംസകള് നേര്ന്നു. ബഹ്റൈന് സന്ദര്ശനവേളയില് തനിക്ക് ലഭിച്ച ഊഷ്മള സ്വീകരണത്തിന് ഇസ്രായേല് വിദേശകാര്യ മന്ത്രി യായിര് ലാപിഡ് നന്ദി പറഞ്ഞു. ഇരു രാജ്യങ്ങളിലെയും ജനങ്ങള്ക്ക് എക്കാലവും സമാധാനത്തിലും ഐശ്വര്യത്തിലും കഴിയാന് സാധിക്കെട്ടയെന്നും അദ്ദേഹം ആശംസിച്ചു. വിവിധ മേഖലകളിലെ സഹകരണത്തിന് ഒപ്പുവെച്ച ധാരണപത്രങ്ങള് ഉഭയകക്ഷി ബന്ധത്തെ സൗഹൃദ ബന്ധമാക്കി മാറ്റിയതായും മന്ത്രി ലാപിഡ് കൂട്ടിച്ചേര്ത്തു. ഇസ്രായേലും ബഹ്റൈനും തമ്മിലൂള്ള സഹകരണത്തിെന്റ പുതിയ നാളുകള്ക്ക് നാന്ദി കുറിച്ചാണു ഇസ്രായേല് വിദേശകാര്യ മന്ത്രി യായിര് ലാപിഡ് ഔദ്യോഗിക സന്ദര്ശനത്തിന് ബഹ്റൈനില് എത്തിയത്. ബഹ്റൈന് ഭരണാധികാരികളുമായി അദ്ദേഹം നടത്തിയ കൂടിക്കാഴ്ചയില്. ഇരു രാജ്യങ്ങളും തമ്മിലുള്ള സഹകരണം വിപുലമാക്കുന്നതിനുള്ള സാധ്യതകള് ചര്ച്ചയായി . ഒരു ഇസ്രായേല് മന്ത്രിയുടെ ആദ്യ ബഹ്റൈന് സന്ദര്ശനമെന്ന നിലയില് പ്രത്യേകതയുള്ളതാണു സന്ദര്ശനം. ഇരു രാജ്യങ്ങളും തമ്മിലുള്ള ബന്ധത്തിനു ശക്തി പകര്ന്ന് ഗള്ഫ് എയര് ബഹ്റൈനില് നിന്ന് ഇസ്രായേലിലേക്കുള്ള സര്വീസ് കഴിഞ്ഞ ദിവസം ആരംഭിച്ചു. ഇസ്രായേല് തലസ്ഥാനമായ ടെല് അവീവിലേക്ക് ജി.എഫ് 972 വിമാനമാണ് ബഹ്റൈന് അന്താരാഷ്ട്ര വിമാനത്താവളത്തില് നിന്ന് പറന്നുയര്ന്നത്. ഇസ്രായേലിലേക്ക് ആഴ്ചയില് രണ്ട് സര്വീസുകളാണ് ഗള്ഫ് എയര് പ്രഖ്യാപിച്ചിട്ടുള്ളത്.